Adriana La Cerva
<s>Adriana La Cerva fiktivni je lik iz HBO-ove televizijske serije Obitelj Soprano koju je glumila Drea de Matteo.</s><s>Ona je bila dugogodišnja djevojka, a kasnije i zaručnica štićenika Tonyja Soprana, Christophera Moltisantija.</s>

<s>Povijest lika</s>

<s>Adriana je bila poznata kao mafijaška djevojka iz snova budući da je odrasla u mafijaškom okruženju, kao nećakinja Jackieja i Richieja Aprilea.</s><s>Odrastajući, vidjela je mnoge zločine, ali nije postala odbojna prema mafijaškom životnom stilu.</s><s>Adriana je isprva portretirana kao plitka materijalistica, zainteresirana samo za ono što Christopherov novac može kupiti: skupe automobile, cipele, nakit, drogu, dizajnersku odjeću i krzno.</s><s>Međutim, par je postao bliskiji, a ona se kasnije uvijek brinula za Christopherovo dobro (kao i svoje).</s><s>Uvijek je bila vrlo ambiciozna te htjela voditi vlastiti posao.</s><s>Kasnije je postala upraviteljica Christopherova kluba Crazy Horse u Long Branchu, koji je postao poprilično uspješan.</s><s>Christopherovi česti nasilni ispadi učinli su je čestom žrtvom obiteljskog nasilja.</s>

<s>Doušnica
FBI je ciljao na Adrianu kao na potencijalnu slabost u obiteljskoj organizaciji.</s><s>Nakon smrti "Big Pussyja" Bonpensiera, FBI se okrenuo Adriani kao na zvijezdu u usponu u obitelji te poslao specijalnu agenticu Deborah Ciccerone da se sprijatelji s njom.</s><s>Ciccerone se uspješno sprijateljila s Adrianom, ali je FBI morao prekinuti misiju jer se Christopher počeo udvarati Ciccerone.</s><s>Bez obzira na to, FBI je saznao za Christopherov problem s heroinom, za koji su znali da će razbjesniti Tonyja Soprana, te pretvorili Adrianu u doušnicu zaprijetivši joj zatvorom zbog raspačavanja kokaina u noćnom klubu kojeg je vodila.</s>

<s>Iz odanosti prema Christopheru, Adriana je izbjegavala odavati bilo kakve važnije informacije o obitelji te se trudila izbjegavati kuću obitelji Soprano kako ne bi imala ništa za reći FBI-u.</s><s>Njezine varke su je dohvatile kad je FBI saznao za njezinu ulogu u prikrivanju ubojstva u njezinom klubu i zaprijetili joj tužbom za sudioništvo u ubojstvu osim ako im ne ponudi potpunu suradnju.</s><s>Ona je odlučila otkriti svu istinu o Christopheru, nadajući se kako će pobjeći zajedno i početi nove živote.</s><s>Christopherova odanost svojoj obitelji ispala je veća nego njezina ljubav za nju kad je Tonyju otkrio da je Adriana doušnica.</s><s>Tony je dao Silviju Danteu, pod lažnom izlikom da je vodi Christopheru (za kojeg su Adriani rekli kako je pokušao počiniti samoubojstvo), da je ubije istog dana.</s><s>Kao što je to slučaj s Richiejem Aprileom, Big Pussyjem Bonpensierom i Ralphom Cifarettom nitko ne zna točno što joj se dogodilo.</s><s>Carmela, zajedno s mnogim drugima, vjeruje kako se odselila nakon prekida s Christopherom.</s>

<s>Vanjske veze 
 Profil Adriane La Cerve na hbo.com</s>

<s>Likovi iz serije The Sopranos</s>

